“UAZ” ilk krossoveri 5 yil mobaynida taqdim etiladi

“UAZ” ilk krossoveri yaqin 5 yil mobaynida taqdim etiladi. Bu haqda kompaniya direktori Vadim Shvesov ma’lum qildi, deya xabar beradi “Motor”.

Shvesovga ko‘ra, hozirda kompaniyaning e’tibori universal yuk platformasini yaratishga qaratilgan, shu sababli yangi modelni chiqarishga ko‘p vaqt ketadi.
“Bu o‘ta murakkab vazifa, ammo mazkur loyihaning kelajagi yaxshi bo‘lishiga ishonchimiz komil”, — deydi kompaniya direktori.
“Kortej” loyihasi doirasida ishlab chiqarilayotgan avtomobillardan detallari o‘zlashtiriladigan model brendga xos xususiyatlarni saqlab qoladi, biroq shaharda foydalanishga yo‘naltiriladi.

Krossover BMW X3 ga nisbatan ixchamroq, oldi uzatmali va to‘liq uzatmali modifikatsiyalarda, o‘tish imkoniyati Nissan X-Trail darajasida bo‘lishi va ZMZ dvigatellari bilan jihozlanishi kutilmoqda.